Patriot Games (filma)

Patriot Games (euskaraz Abertzaleen Jokoak) 1992ko Phillip Noyce estatubatuar zinema zuzendariaren akziozko filma bat da. Tom Clancy idazleraren Patriot Games eleberrian oinarritua dago. Bertan, Harrison Ford, Anne Archer, Patrick Bergin, Sean Bean, Thora Birch, James Earl Jones eta Richard Harris aktoreek antzeztu zutelarik.

Filmaren nahiz eleberriaren izenburuak Dominic Behan musikagileak konposatutako The Patriot Game (Joko Abertzalea) irlandar balada herrikoiaren izenburuan oinarritua daude.

1990eko The Hunt for Red October filmaren jarraipena da.

 Argumentua 
Jack Ryan (Harrison Ford) CIAko agente-ohia bere emazte Catherinne (Anne Archer) eta alaba Sallyrekin batera Londres hirian dago. Dena arazorik gabe doa, baina bapatean IRAk Lord William Holmes errege familiako kidearen aurka burututako atentatu baten lekuko da. Jackek parte hartu eta atentatua zapuztea lortzen du, IRAko kide batzuk hilez, tartean Paddy Miller gaztea. Haren anaia den Sean Miller atxilotua eta espetxeratua da, halere IRAko talde batek askatu eta talde berdineko beste unitate batean sartuko da.

Hortik aurrera, Seanek nola edo hala bere anaiaren heriotza mendekatu eta Jack Ryan hiltzea besterik ez du pentsatuko, haren familiaren aurkako jazarpena ere gauzatuz. Baina Jack ez da kikilduko eta bere familia babestu eta atzetik dituen IRAko kideekin behin betiko amaitzeko ahal duen guztia egingo du.

 Aktoreak 
 Harrison Ford - Jack Ryan, CIAko agente-ohia
 Anne Archer - Catherine "Cathy" Ryan medikua, Jacken emaztea
 Patrick Bergin - Kevin O'Donnell, IRAko kidea
 Sean Bean - Sean Miller, IRAko kidea
 Thora Birch - Sally Ryan, IRAko kidea
 James Fox - Lord William Holmes
 Ellen Geer - Mary Pat Foley
 Samuel L. Jackson - Robby Jackson, CIAko teniente komandantea
 Polly Walker - Annette
 J. E. Freeman - Marty Cantor
 James Earl Jones - James Greer almirantea
 Richard Harris - Paddy O'Neil, Sinn Féineko ordezkaria
 Alex Norton - Dennis Cooley
 Hugh Fraser - Geoffrey Watkins
 David Threlfall - Robert Highland inspektorea
 Alun Armstrong - Owens sarjentua

 Kanpo estekak 
 Patriot Games filmaren IMDBko fitxa irakurgai 

Kategoria:Phillip Noycek zuzendutako filmak
Kategoria:Tom Clancyren idazlanetan oinarritutako filmak
Kategoria:Harrison Fordek antzeztutako filmak
Kategoria:Ameriketako Estatu Batuetako filmak
Kategoria:Ekintza filmak
Kategoria:Behin-behineko IRAri buruzko filmak
Kategoria:Liburuetan oinarritutako filmak
Kategoria:Polizia filmak
Kategoria:Suspense filmak
Kategoria:Etxe erasoei buruzko filmak
Kategoria:Mendekuari buruzko filmak
Kategoria:Libian girotutako filmak
Kategoria:Londresen girotutako filmak
Kategoria:Marylanden girotutako filmak
Kategoria:1990eko hamarkadan girotutako filmak
Kategoria:1992ko filmak